થયુ એવુ કે એક દિવસ પિતાજીના કામથી હું બાજુનાં ગામે ગયો હતો. પાછા ફરતા થોડુ અંધારુ થઈ ગયુ હતુ. એ ગામના રસ્તે થોડો વનપ્રદેશ પણ આવતો હતો. અચાનક મને કોઈ જંગલી પશુની ત્રાડ સંભળાઈ. જોકે તે ત્રાડ ડરાવણી કરતા વધુ દયામણી હતી. મે ઝાડીઓમાં જઈને જોયુ તો એક સિંહણ અને તેના બે બહુ નાના બચ્ચા હતા. એ સિંહણ એટલી તો કમજોર હતી કે મને જોઈને તેણે ઉભા થવાનો પ્રયત્ન કર્યો પણ થઈ ન શકી. ચન્દ્ર નાં અજવાળામાં મે જોયુ કે તેના બે પગ અને હાંસળી ભાંગી ચુકી હતી. તેના કારણે તે થોડો સમય શિકાર નહોતી કરી શકતી. અત્યારે તે અને તેના બચ્ચા ભુખને કારણે લગભગ મરવા પડ્યા હતા.